ezdravie

|  |
| --- |
| Metodika pre anonymizovaný recept (emergentný systém) |

|  |  |
| --- | --- |
| Názov súboru: | ezdravie\_erecept\_metodika\_emergetny\_system |
| Vytvoril: | Národné centrum zdravotníckych informácii |
| Verzia: | 1.0 |
| Status dokumentu: | Schválená MZ |
| Použitie: | Externé |
| Dátum: | 10.12.2017 |

**Úvod:**

V súvislosti so:

* zavedením ezdravia (elektronického zdravotníctva)
* a schválenými legislatívnymi zmenami (návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony – platnosť zákona 1.1.2018)

1. Lekár, ktorý v rámci liečby predpisuje pacientovi liek:

* je po 1.1.2018 povinný vytvoriť elektronický záznam (preskripčný záznam) v informačnom systéme PZS, ktorý má overenie zhody (elektronický záznam vzniká podpisom preskripčného záznamu elektronickým preukazom zdravotníckeho pracovníka - ePZP)
* a po dohode s pacientom nie je povinný vytlačiť papierový recept z dôvodu minimalizácie papierových receptom, ktoré môžu obsahovať len jeden predpísaný liek

1. Lekárnik, ktorý predpísaný liek nemá dostupný:

* Je povinný vytvoriť anonymizovaný recept, ktorý je povinný zaslať do emergentného systému pre zabezpečenie dostupnosti lieku

**Dopad na IS PZS emergentný systém:**

Z dôvodu vyššie uvedených skutočností môže nastať situácia, kedy pacient prichádza do lekárne:

* disponuje preskripčným záznamom, ktorý lekárnik vyhľadá v rámci informačného systému PZS (lekárne) potrebný pre overenie dostupnosti lieku a následnú dispenzáciu
* nedisponuje papierovým receptom, ktorý vie lekárnik naskenovať do emergetného systému pre dodanie lieku do 48 hodín v súvislosti s platným zákonom

**Postup IS PZS pre vytvorenie elektronickej kópie:**

1. V prípade, že pacient okrem preskripčného záznamu disponuje aj papierovou kópiou postupuje lekárnik rovnako ako doteraz – naskenuje papierový recept, ktorý je ošetrený o osobné údaje pacienta (podľa náležitosti uvedené 362/2011 § 120 ods. 1 písm. a))
2. V prípade, že pacient disponuje len preskripčným záznamom, lekárnik v IS PZS vytvorí kópiu elektronického záznamu (podľa 362/2011 § 2 sa dopĺňa odsekom 47). Elektronická kópia rovnako ako papierová kópia neobsahuje osobné údaje pacienta (podľa náležitosti uvedené 362/2011 § 120 ods. 1 písm. a)).

**Kópia elektronického preskripčného záznamu:**

Náležitosti:

* ID preskripčného záznamu – čiarový kód alebo číselný kód nemôže byť zobrazený v plnom rozsahu – musí mať anonymizovaných (prekrytých alebo nahradených minimálne 5 znakov) tak, aby nebolo možné kód ručne prepísať a tým zistiť identitu pacienta, ktorému bol preskripčný záznam vytvorený
* Zdravotná poisťovňa, ktorá prepláca požadovaný liek
* Diagnóza, ktorá na ktorú bol liek predpísaný
* ID pacienta – rodné číslo alebo bezvýznamové identifikačné číslo pacienta nesmie byť viditeľn0 prípadne musí byť prekryté po celej zobrazenej ploche
* Liek s povinný atribútmi:
  + kód lieku
  + názov lieku
  + doplnok názvu ( t.j. sily a balenia)
  + požadované množstvo
  + dávkovanie
  + deň (dátum) vystavenia receptu lekárom
  + predpisujúci lekár (meno priezvisko, kód PZS a kód ZPr)

Formát, v ktorom je elektronická kópia uložená môže alternatívne byť jeden z nasledujúcich:

* JPEG
* PDF
* PNG

Možné dočasné riešenia (workaround):

Ak IS PZS nestihne implementovať požadované zmeny k 1.1.2018 je možné kópiu anonymizovaného receptu vytvoriť aj prostredníctvom Printscreen obrazovky, ktorá bude uložená s rovnakom rozsahu ako je uvedené v “Náležitosti“

**Postup emergetný systém pre vytvorenie elektronickej kópie:**

Emergentný systém je povinný spracovať vytvorenú kópiu. Spracovanie je možné:

* Zaslaním kópie v rámci rozhrania (ak existuje medzi emergentným systémom a IS PZS)
* Vložením prílohy do emergentného systému